Šiaudinė (Kėdainiai)

Šiaudinė – kaimas centrinėje Kėdainių rajono savivaldybės dalyje, 2 km į šiaurės rytus nuo Dotnuvos miestelio, abipus Kruosto upės, į pietryčius nuo Vaidatonių tvenkinio. Išlikusi Deiriškių dvarvietė su pastatų elementais.


 Etimologija 
Pavadinimas Šiaudinė kildintinas iš Dotnuvos apylinkėse nuo seno (minima 1699 m.) žinomos pavardės Šiaudinskas, *Šiaudinis (Sziaudynski, Szewdynowa, Szewdinski).

Senesnis Deiriškių vietovardis kildintinas iš pavardžių *Deirys, *Deirus, Deinaravičius, Deineravičius. XVII a. pab. vietovė minima kaip Deinariškės (Deynariʃzki, Deyneryszki). Dotnuvos apylinkėse nuo XVIII a. minima Deinaravičiaus pavardė (Deynarowicz).Rytas Tamašauskas. „Deiriškiai Vardas Istorija“, dotnuviai.lt

 Istorija 
Šiaudinės kaimas pavadintas XX a. 4-ajame dešimtmetyje. Ligtol šiaurinę jo dalį sudarė Deiriškių dvaras (Dairiškiai, Dairiškė). Jis šaltiniuose minimas nuo 1690 m., tada priklausė Holovinams Kasinskiams. XIX a. dvaras priklausė Dotnuvos dvarininkams Chrapovickiams. Amžiaus pradžioje dvare gyveno karininko Pranciškaus Totveno šeima, vėliau – prievaizdas Steponas Dambrauskas. Po 1867 m. varžytinių dvaras atiteko Kreicams iš Dotnuvos. 1896 m. Deiriškių dvarą nupirko Lauras Karnavičius, vėliau valdė Štrofmanas. 1924 m. Deiriškių dvaras išparceliuotas.

Sovietmečiu buvo Šlapaberžės profesinės techninės mokyklos mokomasis ūkis, gamybinis centras. Kolūkio laikais dvare veikė kultūros centras, biblioteka. Šiaudinėje sodybą turėjo Akademijoje dirbęs dirvožemininkas Viktoras Ruokis.Rytas Tamašauskas. „Šiaudinė Kaimas Vardas“, dotnuviai.lt

 Gyventojai 

 Šaltiniai 

Kategorija:Kėdainių rajono savivaldybės gyvenvietės